**Tisztelt Rétsági Lakosok!**

**Rétság Város Önkormányzat Képviselő-testülete** **a környezeti ártalmak csökkentése érdekében támogatni kívánja a nagyobb méretű - családi házas - ingatlanok tulajdonosait komposztáló edényzet beszerzésével.**

A Képviselő-testület két méretben kíván házi komposztáló edényzeteket beszerezni az érintett lakosok számára:

|  |  |
| --- | --- |
|  |  |
| A háromrészes edényzet űrtartalma 1200 liter | A kétrészes edényzet űrtartalma 800 liter |

**Az edényzetek rövid leírása**: strapabíró műanyag anyagának köszönhetően tartós és könnyen kezelhető. Az oldalán található lyukak biztosítják az oxigén és a nitrogén bejutását. **Zárt felépítése hatékonyabban védi a komposztot a kártevőktől. Szellőzése által kevésbé kellemetlen szagokat áraszt, mint a nyitott típusok.**

**Az edényzetek beszerzésére a lakossági igények összesítését követően kerül sor.**

A lakossági igények benyújtásához a Képviselő-testület az alábbi feltételeket jelölte meg:

* igénybejelentést **az ingatlan tulajdonosa tehet,**
* **1 db kétrészes** edényzetre jogosult igényt benyújtani az az ingatlantulajdonos, akinek a tulajdonában lévő telek nagysága **500 m2 és 1.000 m2** között van,
* **1 db háromrészes** edényzetre jogosult igényt benyújtani az az ingatlantulajdonos, akinek a tulajdonában lévő telek nagysága **meghaladja az 1.000 m2-t.**
* az **1.000 m2-t** meghaladó teleknagyság esetén lehetőség van **két** **kisebb méretű** edényzet választására a háromrészes helyett.
* **komposztáló edényzetet csak Rétságon állandó lakóhellyel rendelkező ingatlantulajdonos igényelhet**.

**Tájékoztatom Önöket, hogy a „zöld zsákok” mindazon háztartások részére is biztosításra kerülnek, akik részesülnek a komposztáló edényzet támogatásban.**

**Az igénylés benyújtási határideje: 2022. február 28.**

Rétság, 2022. február 4.



**IGÉNYLŐLAP**

|  |  |
| --- | --- |
| Az igénylő neve: | ……………………………………………………………………… |
| Az igénylő címe: | 2651 Rétság, …………………………………………………… |
| Az ingatlan helyrajzi száma: | ……………………………………………………………………… |
| Az ingatlan területe | ……………………………………………………………………... |
| Az igényelt edényzet űrtartalma | ……………………………………………………………………… |

**Csatolandó melléklet: lakcímkártya nevet és lakcímet tartalmazó oldalának másolata.**

**Az igénylőlapok benyújthatók:**

* személyesen, ügyfélfogadási időben a Rétsági Polgármesteri Hivatal titkárságán,
* postai úton a Rétsági Polgármesteri Hivatal 2651 Rétság, Rákóczi út 20. címen,
* elektronikusan a jegyzo@retsag.hu e-mail címen. Elektronikus beküldés esetén kérjük a tárgyban feltüntetni a **komposztáló** szót.

**Nyilatkozatok:**

* Vállalom, hogy a kerti komposztáló edényzetet a fent megjelölt ingatlanomban használom.
* Tudomásul veszem, hogy megrongálódott vagy elhasználódott edényzet cseréjére nem vagyok jogosult.
* Tudomásul veszem, hogy az önkormányzat alkalmazottja ellenőrizheti az edényzet használatát.
* **Tudomásul veszem, hogy a 2022. február 28-i benyújtási határidő jogvesztő.**

Rétság, 2022. február …………

………………………………………………………….

ingatlantulajdonos aláírása